
REFERAT DE APROBARE 
privind rectificarea bugetului de venituri și cheltuieli pe anul 2025
 al Direcției de Asistență Socială 





Măsurile de sprijin, acordate de către Primăria municipiului Drobeta Turnu Severin, prin Direcția de Asistență Socială,  în baza  Legii nr.448/2006 privind protecția și promovarea drepturilor persoanelor cu handicap, republicată, cu modificările și completările ulterioare care reglementează drepturile și obligațiile persoanelor cu handicap acordate în scopul integrării și incluziunii sociale a acestora, prevăd acțiuni ce au drept scop prevenirea sau limitarea unor situații de dificultate ori vulnerabilitate care pot duce la marginalizarea sau excluderea socială a persoanelor cu dizabilități, conform legislației în vigoare.
În baza Legii nr.292/2011, a asistenței sociale, Direcția de Asistență Socială stabilește cadrul legal pentru acordarea de beneficii și servicii sociale, de îngrijire personală, precum și alte facilități, în funcție de gradul de handicap, nevoile individuale și situația familială sau socio-economică. 
În sprijinirea persoanelor cu dizabilități din municipiul Drobeta Turnu Severin, Primăria municipiului Drobeta Turnu Severin, prin Direcția de Asistență Socială, acordă acestora beneficii și servicii sociale, în funcție de gradul de dependență, acordă servicii la domiciliu pentru persoanele care necesită îngrijire de lungă durată, precum și măsuri de suport și îngrijire adaptate nevoilor lor, pentru copiii cu dizabilități. 
Bugetul de venituri și cheltuieli pe anul 2025 al Direcției de Asistență Socială, fundamentat conform prevederilor Legii nr.273/2006 privind Finanțele Publice Locale, cu modificările și completările ulterioare și a Legii bugetului de stat pe anul 2025 nr. 9/2025, nu acoperă cheltuielile privind acordarea indemnizațiilor persoanelor cu handicap grav până la sfârșitul anului, motiv pentru care se impune rectificare acestuia.
Față de cele prezentate supunem spre dezbatere și aprobare Consiulului Local al municipiului Drobeta Turnu Severin, Proiectul de hotărâre privind rectificarea Bugetului de venituri și cheltuieli pe anul 2025 al Direcției de Asistență Socială Drobeta Turnu Severin, conform Anexei.

